Abangafuni uTrump Batshengisela Ezitaladini eWashington DC 
“Ngombono wami uTrump uzosidlalisela izimali zethu. Phezulu kwalokho uzofaka ilizwe lethu engozini ngobandlululo lwakhe.”
WASHINGTON DC — Ukungqoba kukaMnu.Donald Trump owebandla lama Republicans kulethe ukufuthelana. Abanye abantu bathi umthetho owenza ukuthi angqobe owe Electoral College uqilibezela uNkosikazi Hillary Clinton yena owathola amavoti amanengi kulo Trump. UNkosikazi Michelle Labor okade etshengisela phambi kwe Trump International Hotel, eWashington D.C. ngoLwesithathu uzonde okumangalisayo. “Ngombono wami uTrump uzosidlalisela izimali zethu. Phezulu kwalokho uzofaka ilizwe lethu engozini ngobandlululo lwakhe.” UNkosikazi Julie Clintner laye okade etshengisela lo Labor, uthe akathandi ukuzwa uTrump ekhuluma kabi ngabantu bokuza. “Uma ngicabanga ngoMnumzana Trump esengumongameli waleli lizwe, ngizizwa ngikhathazekile kakhulu, ngoba umele konke okungangisekeliyo. uTrump ulobandlululo olukhulu. Mina nginje ngilabantwana abangamantombazane, abangamaLatino. Lokho kuyangicunula uma esekhuluma ikakhuluma ngabantu bokuza.” Kulezi zalwane zeMelika ezitshengisela endaweni eziningi zikhonona ngokukhethwa kaTrump.